Oblikovanje prospektov vključuje naslednje korake: 1. določitev formata: iz tekstovnega in slikovnega materiala, ki ga pošlje naročnik, je treba predvideti oz. se odločiti za format: A3 pokončno zložen, A4 pokončno zložen, A4 tretjina pokončno zložen itd., kar se določi tudi glede na količino besedila. Praviloma se oblikovanje prospektov naredi obojestransko, zaradi praktičnih in stroškovnih razlogov; 2. izbira tipografije, da je glede na količino besedila še dovolj velika in primerna za branje; 3. vstavljanje slik in grafičnega materiala ; 4. osnutek se pošlje naročniku v pregled in če so kakšni komentarji, se jih bodisi upošteva bodisi zavrne v skladu z dogovorom s stranko; 5. priprava na tisk, ki vključuje nastavitev porezave, preverjanje ali so slike v CMYK formatu in če niso, se jih ustrezno popraviti v Photoshopu. Pri pripravi na tisk je treba označiti tudi prepogibe. 6. izbira papirja, pri čemer moramo glede trdote papirja upoštevati tudi namen uporabo prospekta; če se prospekte pošilja po pošti, mora biti papir čim lažji, če se prospekti uporabljajo na sejmih, je treba uporabiti malo trši papir, da prospektov ne raznaša veter, da se ne zmečkajo prehitro ... Preden se začne oblikovanje prospektov, mora naročnik priložiti besedilo, po navadi pa tudi slike. V Dominutusu lahko slike pridobimo sami proti plačilu.